A4-0410/96

Ψήφισμα επί της 1ης έκθεσης της Επιτροπής σχετικά με την εξέταση των πολιτιστικών πτυχών της δράσης της Ευρωπαϊκής Κοινότητας (COM(96)0160 - C4- 0249/96)

To Eυρωπαϊκό Κοινοβούλιο,

- έχοντας υπόψη την έκθεση της Επιτροπής (COM(96)0160) - C4-0249/96),

- έχοντας υπόψη τα άρθρα 3 Ο, 92 παράγραφος 3δ και 128 της Συνθήκης ΕΚ,

- έχοντας υπόψη τα προηγούμενα ψηφίσματά του:

* της 18 Ιανουαρίου 1979 που περιέχει τη γνωμοδότηση του Ευρωπαϊκού Κοινοβουλίου σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για την κοινοτική δράση στον πολιτιστικό τομέα (( ΕΕ 39 της 12.2.79, σελ. 50)),

* της 18 Νοεμβρίου 1983 για την ενίσχυση της κοινοτικής δράσης στον πολιτιστικό τομέα (( ΕΕ C 342 της 19.12.83, σελ. 127)),

* της 17 Φεβρουαρίου 1989 για την ανάκαμψη της κοινοτικής δράσης στον πολιτιστικό τομέα (( ΕΕ C 69 της 20.3.89, σελ. 180)),

* της 21 Ιανουαρίου 1993 για την ανακοίνωση της Επιτροπής σχετικά με τις νέες προοπτικές όσον αφορά τη δράση της Κοινότητας στον πολιτιστικό τομέα (( ΕΕ C 42 της 15.2.93, σελ. 173)),

* της 10 Ιανουαρίου 1994 για την κοινοτική πολιτική στον πολιτιστικό τομέα (( ΕΕ C 44 της 14.2.94, σελ. 184)),

- υπενθυμίζοντας τις θέσεις του όσον αφορά την αναθεώρηση του Συνθήκης για την Ευρωπαϊκή Ένωση και συγκεκριμένα το ψήφισμα της 13ης Μαρτίου 1996 επί της γνωμοδότησης του ΕΚ σχετικά με τη σύγκληση της Διακυβερνητικής Διάσκεψης, την αξιολόγηση των εργασιών των ομάδων εργασίας και τον καθορισμό των πολιτικών προτεραιοτήτων του ΕΚ ενόψει της Διακυβερνητικής Διάσκεψης (( EE C 96 της 1.4.96, σελ. 77)),

- υπενθυμίζοντας την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο - Η δράση της Ευρωπαϊκής Κοινότητας υπέρ του πολιτισμού (COM(94)0356),

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τη γνωμοδότηση της Επιτροπής Εξωτερικών Οικονομικών Σχέσεων (A4-0410/96),

Α. έχοντας υπόψη ότι η παράγραφος 4 του άρθρου 128 της Συνθήκης ΕΚ αναφέρει ότι «η Κοινότητα λαμβάνει υπόψη της τις πολιτιστικές πτυχές όταν αναλαμβάνει δράση δυνάμει άλλων διατάξεων της παρούσας Συνθήκης»,

Β. έχοντας υπόψη ότι στην προαναφερθείσα ανακοίνωσή της σχετικά με την «δράση της Ευρωπαϊκής Κοινότητας υπέρ του πολιτισμού», η Επιτροπή ανήγγειλε ότι θα εκπονήσει έκθεση για την πολιτιστική διάσταση των κοινοτικών πολιτικών,

Γ. έχοντας υπόψη ότι η Επιτροπή είχε επίσης εξαγγείλει ότι θα ελαμβάνοντο εσωτερικά μέτρα που θα επέτρεπαν να λαμβάνονται υπόψη οι πολιτιστικές ανάγκες κατά τον προσδιορισμό και την θέση σε λειτουργία των κοινοτικών πολιτικών, οι οποίες έχουν επιπτώσεις στον τομέα του πολιτισμού,

Δ. έχοντας υπόψη ότι η 1η έκθεση της Ευρωπαϊκής Επιτροπής για την εξέταση των πολιτιστικών πτυχών της δράσης της Κοινότητας δεν επιδρά στις πολιτιστικές ενέργειες της Κοινότητας βάσει του άρθρου 128 και συγκεκριμένα στο πρόγραμμα Καλειδοσκόπιο -που άρχισε να ισχύει τον Μάρτιο του 1996- και στα προγράμματα Αriane και Raphaλl που, επί του παρόντος, εξετάζονται από το Κοινοβούλιο και το Συμβούλιο,

Ε. έχοντας υπόψη ότι η έκθεση της Επιτροπής προσπαθεί να απαντήσει στα ακόλουθα τέσσερα ερωτήματα:

«- ποιές είναι οι πράξεις και οι πολιτικές της Κοινότητας που αντιμετώπισαν και αντιμετωπίζουν πολιτιστικά θέματα που είχαν και μπορεί να έχουν επίπτωση στους πολιτιστικούς τομείς, που έχουν αποκτήσει πολιτιστική διάσταση;

- πώς επετεύχθη σε αυτές τις πράξεις ή πολιτικές ο συμβιβασμός μεταξύ των επιδιωκόμενων στόχων και των στόχων πολιτιστικού χαρακτήρα; Σε ποιό βαθμό ελήφθησαν υπόψη οι πολιτιστικές πτυχές;

- οι κατευθύνσεις και οι αποφάσεις που χαράχθηκαν σε κοινοτικό επίπεδο εδραίωσαν, επηρέασαν, αποδυνάμωσαν τις κατευθύνσεις και τις αποφάσεις της πολιτιστικής πολιτικής που ελήφθησαν σε περιφερειακό ή εθνικό επίπεδο;

- ποιές είναι οι πολιτικές προθεσμίες στο μέλλον που απαιτούν ειδικότερα να ληφθούν υπόψη οι «πολιτιστικές πτυχές;»,

ΣΤ. έχοντας υπόψη ότι η Επιτροπή, αφού προηγουμένως εκθέτει πως έχει η κατάσταση, όσον αφορά το κοινοτικό δίκαιο, τις εσωτερικές πολιτικές, τις οπτικοακουστικές πολιτικές και τις εξωτερικές σχέσεις της Κοινότητας, εξετάζει εν συντομία τους τρόπους και τα μέσα να ανταποκριθεί στις νέες αποστολές που αναθέτει στην Κοινότητα η Συνθήκη για την Ευρωπαϊκή Ένωση και προτείνει μια γενική μέθοδο εξέτασης των πολιτιστικών πτυχών στο πλαίσιο της διαμόρφωσης των ενεργειών και του προσδιορισμού και διεξαγωγής των πολιτικών που μπορούν να έχουν επίπτωση στον πολιτιστικό τομέα,

Ζ. έχοντας υπόψη ότι η 1η αυτή έκθεση της Επιτροπής, έστω και αν δεν παρουσιάζει ένα διεξοδικό απολογισμό και ενημέρωση των πολιτιστικών πτυχών στη δράση της Ευρωπαϊκής Κοινότητας, επιτρέπει να αξιολογηθεί η σημασία της πολιτιστικής διάστασης στους διαφόρους τομείς όπου η Ένωση έχει δικαίωμα παρέμβασης, τις ελλείψεις της κοινοτικής δράσης και τα εμπόδια που συναντήθηκαν όσον αφορά την ικανοποιητική εφαρμογή του άρθρου 128 παράγραφος 4 της Συνθήκης ΕΚ καθώς και να πραγματοποιηθεί μια συγκριτική μελέτη των πράξεων της Κοινότητας όσον αφορά τα πολιτιστικά θέματα,

Η. έχοντας υπόψη ότι τα συμπεράσματα στα οποία κατέληξε η Επιτροπή περιορίζονται στη διαπίστωση ότι οι νομοθετικές πράξεις και η νομολογία του Ευρωπαϊκού Δικαστηρίου προσπάθησαν να συμφιλιώσουν την υλοποίηση των στόχων της Συνθήκης με τους συγκεκριμένους στόχους των πολιτιστικών πολιτικών και η πλειοψηφία των πολιτικών και πράξεων της Κοινότητας έχουν πολιτιστική διάσταση -χωρίς η διπλή αυτή διαπίστωση να ακολουθείται από συγκεκριμένες λύσεις- και να επαναλάβουν τις αρχές της συμβατότητας των πράξεων του παραγώγου δικαίου και της συνέπειας των εσωτερικών πολιτικών με τους στόχους της πολιτιστικής πολιτικής σύμφωνα με το άρθρο 128 της Συνθήκης,

Θ. έχοντας υπόψη ότι η αρχή της επικουρικότητας πρέπει να ερμηνεύεται ως κατάλληλη εγγύηση του σεβασμού της δράσης προτεραιότητας όσον αφορά τον πολιτισμό σε κρατικό και περιφερειακό πλαίσιο, χωρίς όμως τούτο να αποτελεί τροχοπέδη στη δράση της Ένωσης στο πλαίσιο του άρθρου 128,

Ι. λαμβάνοντας υπόψη ότι υπάρχουν σύμβολα ευρωπαϊκής πολιτιστικής ταυτότητας που εκφράζονται κατά τρόπο διαφοροποιημένο και πλουραλιστικό, ανάλογα με την προσωπικότητα των διαφόρων λαών, και τα οποία διαμορφώθηκαν στην ιουδαϊκή-ελληνική-ρωμαϊκή-χριστιανική μήτρα, η οποία προασπίζει τις αρχές της δημοκρατίας του δικαίου, της προσωπικής αξίας, των ελευθεριών και της αλληλεγγύης,

ΙΑ. έχοντας υπόψη την ανάγκη να θέσει η Ευρωπαϊκή Ένωση ως στόχο την αύξηση της αλληλεγγύης των ευρωπαϊκών λαών σε πλαίσιο σεβασμού της ιστορικής τους προσωπικότητας, των γλωσσικών διαφορών τους, της πολιτιστικής τους ταυτότητας -τόσο περιφερειακής όσο και εθνικής- και της αξιοπρέπειας και ελευθερίας τους,

ΙΒ. έχοντας υπόψη την ανάγκη να διατηρηθούν οι ανθρωπιστικές αξίες, η διδασκαλία των ανθρωπιστικών σπουδών και των κλασικών γλωσσών ως βάση του ευρωπαϊκού πολιτισμού σε έναν κόσμο που απειλείται από την τεχνολογία και τον πραγματισμό,

ΙΓ. έχοντας υπόψη ότι η Ευρώπη είναι και θα παραμείνει πολυεθνική, πολυγλωσσική, πολυπολιτισμική και πολυεθνική και ότι ο χαρακτήρας αυτός αντιπροσωπεύει απαραίτητο στοιχείο της κληρονομιάς που πρέπει να διαφυλάξει η Ένωση,

ΙΔ. λαμβάνοντας υπόψη ότι ο πολιτισμός αποτελεί παράγοντα συνοχής, ενισχυτικό στοιχείο της ιθαγένειας, μέσο προαγωγής της ανθρώπινης αξιοπρέπειας και του πνεύματος ανοχής, κινητήριο μοχλό ανάπτυξης, και ότι, υπ' αυτήν την έννοια, θα πρέπει να αναγνωρισθεί και να συμπεριληφθεί στη Συνθήκη για την Ένωση,

ΙΕ. έχοντας υπόψη ότι είναι περισσότερο από ποτέ σημαντικό να προσφερθεί στον υπόλοιπο κόσμο μια συνεργασία τονίζοντας τις αρχές επί των οποίων βασίζεται η Ευρωπαϊκή Ένωση και συγκεκριμένα: ελευθερία, ανθρώπινα δικαιώματα, δημοκρατία, ανοχή, σεβασμός των διαφορών μεταξύ των λαών, αξία του ανθρωπίνου όντος, ηθικές και ανθρωπιστικές αρχές,

ΙΣΤ. έχοντας υπόψη τα ισχνά οικονομικά μέσα που διατίθενται στην πολιτιστική πολιτική, γεγονός που μπορεί να θέσει σε κίνδυνο την υλοποίηση των στόχων της Ευρωπαϊκής Ένωσης,

ΙΖ. λαμβάνοντας υπόψη ότι ο ρόλος του πολιτισμού θα πρέπει να ενισχυθεί στο πλαίσιο των παραμέτρων της Συνθήκης για την Ευρωπαϊκή Ένωση,

ΙΗ. λαμβάνοντας υπόψη την παραδοχή ότι οι πολίτες της Ευρώπης έχουν το αναφαίρετο δικαίωμα να έχουν πρόσβαση στον πολιτισμό και να επιβεβαιώνουν και εκφράζουν την πολιτιστική τους ταυτότητα,

ΙΘ. λαμβάνοντας υπόψη ότι ο πολιτισμός αποτελεί σήμερα μία δραστηριότητα που διαθέτει νομική βάση στο πλαίσιο της Συνθήκης και ότι αναγνωρίζεται πως ο πολιτισμός αποτελεί αναπόσπαστο τμήμα της δράσης της Κοινότητας και ότι, υπ' αυτήν την έννοια, θα πρέπει να τυγχάνει της ίδιας μεταχείρισης με τις άλλες δράσεις που περιλαμβάνονται στη Συνθήκη,

Κ. λαμβάνοντας υπόψη την παραδοχή ότι ο πολιτισμός μπορεί να συμβάλει στην επίτευξη των στόχων της Κοινότητας με την ενίσχυση της ιθαγένειας, την προσωπική και ανθρώπινη ανάπτυξη, την ενδυνάμωση της οικονομικής και κοινωνικής συνοχής, τη βελτίωση των ευκαιριών απασχόλησης, την εξάλειψη του αποκλεισμού και τη βελτίωση της ποιότητας ζωής των πολιτών μας,

1. είναι πεπεισμένο ότι η υλοποίηση μιας πραγματικής ευρωπαϊκής πολιτιστικής διάστασης δεν θα καταστεί δυνατή παρά μόνον με την καθιέρωση της ψήφου με ειδική πλειοψηφία στις λήψεις αποφάσεων σε επίπεδο Συμβουλίου[semigr ]

2. θεωρεί ότι η εξέταση των πολιτιστικών πτυχών αποτελεί εφεξής υποχρέωση που είναι επιβεβλημένη για την Ευρωπαϊκή Κοινότητα και ότι η τήρηση της υποχρέωσης αυτής προϋποθέτει την καθιέρωση μιας ρήτρας συμβατότητας με τους πολιτιστικούς στόχους σε όλες τις κοινοτικές πράξεις και δράσεις που μπορεί να έχουν πολιτιστική επίδραση[semigr ]

3. θεωρεί ότι το άρθρο 128, προκειμένου να μην καταστεί ουσιαστικά κενό περιεχόμενου, θα πρέπει να αποτελέσει τη νομική βάση ή μία από τις νομικές βάσεις κάθε νομοθετικής πράξης της οποίας ο στόχος είναι κυρίως πολιτιστικός[semigr ]

4. υπογραμμίζει ότι η προάσπιση της πολιτιστικής και γλωσσικής πολυμορφίας υπάγεται στη διατήρηση και διάσωση της πολιτιστικής κληρονομιάς υπό την έννοια του άρθρου 128[semigr ]

5. θεωρεί, επίσης, απαραίτητο να επέλθουν τροποποιήσεις στο ίδιο άρθρο, οι οποίες να επεκτείνουν το πεδίο εφαρμογής του, ιδίως με την εισαγωγή αναφοράς στη διάσωση και προστασία των ευρωπαϊκών γλωσσών εντός και εκτός της Ευρώπης, καθώς και με την αντικατάσταση της αναφοράς στις «μη εμπορικές» ανταλλαγές από τη φράση «κυρίως πολιτιστικοί στόχοι»[semigr ]

6. υπογραμμίζει ότι είναι σημαντικό η αρχή της επικουρικότητας να ερμηνεύεται θετικά, ώστε να υπάρχει παρότρυνση για κοινοτική δράση κάθε φορά που τούτο αποδεικνύεται επωφελές για τους ευρωπαϊκούς πολιτισμούς και συμβάλλει στη δημιουργία συνθηκών πλήρους συμμετοχής των πολιτών και των τοπικών, περιφερειακών και εθνικών οργάνων στην οικοδόμηση μιας ενωμένης και ισχυρής Ευρώπης[semigr ]

7. υπενθυμίζει την ανάγκη όλο και στενότερων σχέσεων με το Συμβούλιο της Ευρώπης, την Ουνέσκο και τις μη κυβερνητικές οργανώσεις που ειδικεύονται στον πολιτιστικό τομέα και τούτο σε πλαίσιο σεβασμού της ταυτότητας και της αυτονομίας του καθενός[semigr ]

8. τάσσεται υπέρ της γνώμης σύμφωνα με την οποία η πολιτιστική πολιτική αποτελεί σημαντικό στοιχείο των διεθνών σχέσεων και της εξωτερικής πολιτικής και θεωρεί αναγκαίο να προωθήσει η Κοινότητα πολιτιστικές ενέργειες εκτός Ευρωπαϊκής Ένωσης, προκειμένου να αξιοποιήσει τα ευρωπαϊκά πολιτιστικά πρότυπα, λαμβάνοντας κυρίως υπόψη την ύπαρξη κληρονομιάς ευρωπαϊκής προέλευσης εκτός της Ευρώπης[semigr ]

9. ζητεί από την Επιτροπή να υποβάλλει στο μέλλον «ολοκληρωμένα» πολιτιστικά προγράμματα, προγράμματα δηλαδή τα οποία να συνδυάζουν την πολιτιστική δράση που προβλέπεται στο άρθρο 128 της Συνθήκης ΕΚ με τα άλλα κοινοτικά μέσα που προβλέπονται στην ίδια Συνθήκη, ιδίως δε στα άρθρα 126 και 127 (παιδεία και κατάρτιση), στα άρθρα 130Α και 130Ε (οικονομική και κοινωνική συνοχή) καθώς και στο άρθρο 130Ζ (έρευνα και τεχνολογία)[semigr ]

10. χαιρετίζει το ψήφισμα που θα υποβληθεί στο Συμβούλιο Υπουργών Πολιτισμού στις 16 Δεκεμβρίου 1996, το οποίο αναθέτει στο Συμβούλιο το καθήκον να καταρτίσει αποτελεσματικές και συνεκτικές διαδικασίες με τις οποίες ο αντίκτυπος που έχουν οι άλλες κοινοτικές πολιτικές στον τομέα του πολιτισμού θα παρακολουθείται και θα προσαρμόζεται κατά τον δέοντα τρόπο[semigr ]

11. καλεί την Επιτροπή να καταρτίσει κατάλληλες διαδικασίες ώστε να μπορεί να αξιολογεί, κατά την αρχική φάση της ανάπτυξης των πολιτικών που προβλέπονται από άλλες διατάξεις της Συνθήκης, ποιες προτάσεις ενδέχεται να έχουν αντίκτυπο στον πολιτισμό και να τις επισημαίνει στο ετήσιο πρόγραμμα εργασίας της[semigr ]

12. υπογραμμίζει την ανάγκη να εξασφαλισθεί ένας μεγαλύτερος συντονισμός στο πλαίσιο της Επιτροπής μεταξύ όλων των τομέων των κοινοτικών δράσεων και συγκεκριμένα μεταξύ των πόρων που χορηγούνται στον πολιτιστικό τομέα, διατηρώντας το ισχύον σύστημα διαφοροποιημένων παρεμβάσεων που επιτρέπουν τη διασφάλιση του πολλαπλασιασμού των πόρων και την ενσωμάτωση της πολιτιστικής διάστασης στις εσωτερικές πολιτικές της Κοινότητας[semigr ]

13. επαναλαμβάνει την πεποίθησή του όσον αφορά την ανάγκη αύξησης του συνόλου των δαπανών που χορηγούνται για τον πολιτιστικό τομέα ή που έχουν πολιτιστικές επιπτώσεις, χωρίς ωστόσο να ενσωματώνονται στο πλαίσιο ενός μόνο ταμείου για την κοινοτική πολιτιστική πολιτική[semigr ]

14. υπενθυμίζει το άρθρο 10 του Κανονισμού ΕΤΠΑ, υπογραμμίζει όμως την ασήμαντη οικονομική του επίπτωση καθώς και το πόσο είναι σημαντικό να εξασφαλισθεί, συγκεκριμένα, ότι θα λαμβάνονται υπόψη οι πολιτιστικές πτυχές σε όλο το φάσμα της λειτουργίας του ΕΤΠΑ[semigr ]

15. καλεί την Επιτροπή να θέσει την πολιτιστική πολιτική στο επίκεντρο των διαρθρωτικών ταμείων της ΕΕ, προκειμένου να ενθαρρυνθεί η δημιουργική οικονομία, η οποία μπορεί να συμβάλει στη δημιουργία απασχόλησης και στην οικονομική και κοινωνική αναγέννηση[semigr ]

16. εφιστά την προσοχή στο γεγονός ότι σημαντικό τμήμα της κοινοτικής παρέμβασης στον πολιτιστικό τομέα θα μπορούσε να πραγματοποιηθεί μέσω της αρχής της δημιουργίας των κατάλληλων προϋποθέσεων και ότι οι προσπάθειες αυτές θα πρέπει να συμπληρώνουν τις προσπάθειες που πραγματοποιούνται μέσω αμέσων δράσεων[semigr ]

17. πιστεύει ότι ορισμένα μεγάλα προγράμματα υποδομών, των οποίων η εφαρμογή εξακολουθεί να εξαρτάται από συγκεκριμένες αποφάσεις του Συμβουλίου της Ένωσης, κινδυνεύουν να παραβλάψουν την αρχή της συμβατότητας με την πολιτιστική διάσταση της ευρωπαϊκής δράσης και ζητεί από την Επιτροπή να φροντίσει ώστε να διασφαλίζεται ο σεβασμός της αρχής αυτής[semigr ] θεωρεί ότι σε ορισμένες περιπτώσεις θα μπορούσαν να προβλεφθούν αντισταθμιστικά μέτρα[semigr ]

18. ζητεί από την Επιτροπή να καθιερώσει κανόνα βάσει του οποίου, σε κάθε διαγωνισμό για την ανάθεση δημοσίων έργων (οδικής υποδομής, εξοπλισμού, κλπ) που συγχρηματοδοτείται από την Ευρωπαϊκή Ένωση, το 0,5% ή το 1% του προϋπολογισμού που καλύπτεται από ευρωπαϊκά κονδύλια να προορίζεται για την υλοποίηση ενός έργου τέχνης (ζωγραφικού πίνακα, γλυπτού ή άλλης καλλιτεχνικής δημιουργίας), το οποίο θα διακοσμεί τα εν λόγω έργα[semigr ]

19. αναγνωρίζει ότι είναι σημαντικό να ενισχυθεί η ευρωπαϊκή διάσταση της παιδείας, της τηλεόρασης και του κινηματογράφου, προκειμένου οι πολίτες της ΕΕ να κατανοούν καλύτερα τους διάφορους πολιτισμούς της ΕΕ[semigr ]

20. υπενθυμίζει το ρόλο των μη κυβερνητικών οργανώσεων και της κοινωνίας των πολιτών στην ανάπτυξη της ευρωπαϊκής πολιτιστικής διάστασης και ζητεί από την Επιτροπή να καθιερώσει με τις οργανώσεις αυτές έναν πραγματικό εποικοδομητικό πολιτιστικό διάλογο, δηλώνει δε ότι είναι έτοιμο να συμβάλει στο διάλογο αυτό μελετώντας την δυνατότητα δημιουργίας υπό την αιγίδα του Κοινοβουλίου, μιας επί τούτου δομής προκειμένου να του δοθεί μια πραγματική οντότητα[semigr ]

21. ζητεί από την Επιτροπή να εξακολουθήσει να υποστηρίζει τα πολιτιστικά δίκτυα που έχουν ζωτική σημασία για να επιτευχθεί η συμμετοχή όλων των πολιτιστικών οργανώσεων του κόσμου της δημιουργίας στη χάραξη και εφαρμογή των πολιτιστικών πολιτικών της ΕΕ, στοιχείο που είναι καθοριστικό για την επίτευξη πραγματικής ευρωπαϊκής ιθαγένειας[semigr ]

22. καλεί την Επιτροπή να προαγάγει την ευρωπαϊκή συνεργασία καθιερώνοντας εποικοδομητικό διάλογο και σύστημα συνεργασίας μεταξύ των ευρωπαϊκών πολιτιστικών Ιδρυμάτων[semigr ] υπογραμμίζει τη σημασία του ρόλου των ακαδημιών και των πανεπιστημίων στην υλοποίηση της ευρωπαϊκής πολιτιστικής διάστασης[semigr ] εκφράζει την ικανοποίησή του για τα θετικά αποτελέσματα της παρέμβασης της Επιτροπής στο πλαίσιο της δράσης «Jean Monnet» και καλεί τα ευρωπαϊκά πανεπιστήμια να εξετάσουν τη σκοπιμότητα δημιουργίας άλλων εδρών αφιερωμένων στους πατέρες της ευρωπαϊκής οικοδόμησης, όπως οι Schuman, Spaak, De Gasperi, Adenauer, de Madariaga και Spinelli[semigr ] επαναλαμβάνει το αίτημά του να μετατραπεί το Ευρωπαϊκό Πανεπιστημιακό Ινστιτούτο σε ένα πραγματικό ίδρυμα της Ένωσης[semigr ]

23. ζητεί από την Επιτροπή να στρέψει, επίσης με αυτούς τους στόχους, την προσοχή της στις προπανεπιστημαικές φάσεις της εκπαίδευσης στην Ευρωπαϊκή Ένωση και να εκπονήσει ένα σχολικό κείμενο ιστορίας της Ευρώπης (τέχνη, σκέψη, επιστήμη, πολιτική, κ.λπ.) το οποίο, αφού λάβει την έγκριση του Συμβουλίου, θα συσταθεί προς μελέτη σε όλα τα κράτη μέλη[semigr ]

24. καλεί την Επιτροπή να αναπτύξει πολιτιστική πολιτική με πρωταρχικό στόχο την πλήρη εξάλειψη του αναλφαβητισμού και την διάδοση των βιβλίων, με την προώθηση μέτρων για την εφαρμογή μηδενικού συντελεστή ΦΠΑ για τα βιβλία και την καθιέρωση σταθερών τιμών για τα βιβλία στα πλαίσια ομοιογενών γλωσσικών ζωνών[semigr ]

25. ζητεί από το Συμβούλιο Υπουργών Παιδείας να τηρήσει τη δέσμευσή του στο κάθε κράτος μέλος, σύμφωνα με το ψήφισμα που ενέκρινε το Συμβούλιο το 1988 όσον αφορά την ευρωπαϊκή διάσταση στην εκπαίδευση[semigr ]

26. καλεί την Επιτροπή να υποβάλλει ετήσια έκθεση προς το Ευρωπαϊκό Κοινοβούλιο σχετικά με τον τρόπο που συνεκτιμά τις πολιτιστικές πτυχές στις δράσεις που αναλαμβνάνει η Κοινότητα βάσει άλλων διατάξεων της Συνθήκης[semigr ]

27. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Οικονομική και Κοινωνική Επιτροπή, την Επιτροπή Περιφερειών και Τοπικών Κοινοτήτων, τις κυβερνήσεις των κρατών μελών καθώς και στο Συμβούλιο της Ευρώπης και την Ουνέσκο.